אירוויזיון הילדים 2016

תחרות הזמר אירוויזיון הילדים 2016 היא תחרות השירים לילדים ה-14 של רשת השידור "אירוויזיון" מטעם איגוד השידור האירופי. התחרות התקיימה במדינה שניצחה בתחרות אירוויזיון הילדים 2015, מלטה. האולם הראשי של התחרות הוא "מרכז כנסים הים התיכון" (Mediterranean Conference Centre) בעיר ולטה שיכול להכיל כ-1,500 צופים בישיבה ועמידה כאשר בנוסף הוכשרו מוקדי שידור חי באתרים נוספים לצפייה המונית במסכי ענק.
ישראל חזרה לתחרות לאחר הפסקה של שלוש שנים, קפריסין חזרה לאחר הפסקה של שנה אחת ופולין לאחר הפסקה של 11 שנים.

שינויים משנים קודמות
לאחר שהצוות ההולנדי השתלט על תחום יחסי הציבור והמפקח על התחרות הוחלף לאחר שהביע ביקורת
הוחלט על ידי המפקח החדש יון אולה סאנד שהתחרות תעבור מספר שינויים כגון תהיה הצבעת שופטים בלבד בניגוד לשנים קודמות שהקהל היה גם כן מעורב, גיל המשתתפים שונה מגילאי שמונה עד חמש עשרה לגילאי תשע עד ארבע עשרה, התחרות הוקדמה לשעה ארבע אחר הצהריים ביום ראשון במקום שבע בערב ביום שבת ומספר המקומות שהאולם חייב להכיל הוקטן, החלטות אלו גרמו לרשות השידור הסלובנית לפרוש מהתחרות ולרבות אחרות להביע מחאה.

בנוסף, רשות השידור המלטזית החליטה שחוץ מהופעות הזמרים והניקוד כל שאר הדברים בתחרות (מופעי ביניים, הופעות אורח, גלויות, מרכז צפייה בתחרות ועוד) יצולמו ממקומות אחרים במלטה ולא מהאולם הראשי, המקומות שמהם שאר הדברים יצולמו הם: רציף ולטה בעיר פלוריאנה, תיאטרון מנואל (שאגב אירח גם את טקס קבלת הפנים למשתתפי התחרות השנה שכללה את הגרלת סדר ההופעות) וכיכר סנט ג'ורג' בולטה.

בצוות השיפוט בכל מדינה יהיו חמישה מבוגרים וחמישה ילדים, כל הצבעות המבוגרים ישוקללו ברמת המדינה ולאחר מכן כקבוצה ויוצגו ביחד על המסך (כמו הצבעת הקהל באירוויזיון 2016)
ומקראי הניקוד יקראו את ניקוד השופטים הצעירים מכל מדינה (כמו הצבעת השופטים באירוויזיון 2016).

בנוסף, לאחר מכן יעלו לבמה 3 שופטים מומחים, המתעסקים במוזיקה באופן יומיומי, וכל אחד מהם מגיע ממדינה אחרת. כל אחד מהם יצביע בנפרד והצבעתו תהיה שווה ל-5% מכלל התוצאות. השופטים המומחים שנבחרו השנה הם: הראשון הוא כריסטר ביורקמן משוודיה שהתחרה ב-אירוויזיון 1992 והפיק את אירוויזיון 2013 ואירוויזיון 2016 וכן את כל הקדמים השוודים מאז שנת 2002. השני הוא מאדס גרינסטאד מדנמרק, בכיר בסניף של יוניברסל מיוזיק גרופ דנמרק.
השלישי הוא ההרכב ג'דווארד מאירלנד כשההצבעה הסופית תהיה שילוב של שני הדירוגים שלהם, והם יוכלו להצביע למדינתם.

בפעם הראשונה מאז שנת 2005, לא מחולקים 12 נקודות לכולם בתחילת ההצבעה, דבר היכול לגרום לשיא שלילי בניקוד המדינות (כולל 0 נקודות).

הערכות המדינה המארחת
שיר הנושא לתחרות נחשף במסיבת העיתונאים של אירוויזיון הילדים שהתקיימה באחד מימי החזרות של אירוויזיון 2016, השיר הנקרא "Embrace The Love" (חבק את האהבה) מבוצע על ידי זוכת התחרות הקודמת, דסטיני צ'אקונירה.

מנחי התחרות שנחשפו ב-27 באוקטובר הם בן קמיל וולארי ולה, שניהם מנחים ושחקנים בתוכניות רשות השידור המלטזית. זו הפעם הראשונה מאז 2013 שיש לתחרות שני מנחים.

הגרלת הסדר הראשונית התרחשה ב-14 בנובמבר בתיאטרון מנואל, שם המשתתפים הגרילו באיזה חלק של המופע הם יופיעו (1–9 או 10–17) והמשתתפים שיופיעו ראשונים או אחרונים הגרילו את המספר המדויק, בשונה מהשנים קודמות המדינה המארחת הוגרלה עם כולם ולא בנפרד.

הכרטיסים להופעה יצאו בראשון לנובמבר ועלו בין 45-90 יורו, מעלות כרטיסים הגבוהה בתולדות התחרות,
לשם השוואה הכרטיסים בשנה שעברה היו זולים פי שלושה ובשל כך שהיו רק 1,500 מקומות הכרטיסים נגמרו תוך שלושה ימים.

ההפקה המלטזית הזמינה משתתפי עבר רבים של התחרות לצפות בה ביניהם לדוגמה וינזנזו קאנטיולו, נציג איטליה ב-2014 שזכה בתחרות והתאומות מילו ורוזאן שייצגו את הולנד בשנת 2013.

השירים ששולבו בגלויות, הוקלטו על ידי המתמודדים ביומיים הראשונים לאחר הגעתם למלטה. ההקלטות נוהלו על ידי גלן ולה שייצג אותם באירוויזיון 2011.

סדר החזרות נקבע מראש ללא כל קשר למיקום, כדי שהמשלחות יתכננו את סדר הטיולים שלהן במלטה.
ביום הראשון עשו חזרות: איטליה, אירלנד, קפריסין, הולנד, ישראל, מקדוניה, מלטה ופולין. 
וביום השני עשו חזרות: רוסיה, אוקראינה, אלבניה, בלארוס, בולגריה, ארמניה, גאורגיה, סרביה ואוסטרליה.
כאשר כל מדינה מקבלת 40 דקות ובין השירים הרביעי לחמישי ישנה שעת הפסקה לארוחת צהריים.
בימים השלישי והרביעי של החזרות, הן יתבצעו על ידי מבצעי החזרות בימים הראשון והשני (בהתאמה), אך לכל מדינה יש רק חצי שעה לחזרות, אשר יתבצעו בסדר הפוך, כלומר מי שעלה אחרון ביום הראשון, יעלה ראשון ביום השלישי.

מדינות משתתפות

מדינות אחרות

מדינות שפרשו
  סן מרינו - רשות השידור של סן מרינו הודיעה ב-14 ביולי שהם לא ישתתפו בתחרות והם מאחלים המון הצלחה למלטה באירוח התחרות החשובה הזו.
  סלובניה - ב-24 במאי 2016, רשות השידור הסלובנית הודיעה על פרישתה מהתחרות, לאחר השתתפות של שנתיים ברציפות, הם הסבירו ששינוי בהליך החוקים בתחרות גרמה לפרישתם.
  מונטנגרו - ב-29 באוגוסט 2016, הודיעו אתרים מסוימים שרשות השידור של מונטנגרו החליטה לא להשתתף השנה בתחרות.

מדינות שלא חזרו לתחרות מסיבות שונות
  צ'כיה - רשות השידור הצ'כית, Česká televize, הודיעה שלא תעשה את הופעת הבכורה שלה בתחרות זו.
  ספרד - ב-13 במאי 2016, יון אולה סאנד הודיע במסיבת עיתונאים, שהם יצרו קשר עם מספר רשויות שידור במטרה לשכנע אותן לחזור לתחרות, ביניהם ספרד.
  נורווגיה - ב-24 במאי, רשות השידור הנורווגית, NRK, הודיעה שלא תחזור לתחרות.
  ליטא - לדברי ולדיסלאב יעקובלב, המדינות הבלטיות: אסטוניה וליטא מעוניינות לחזור לתחרות.
  צרפת - ראש המשלחת הצרפתית לאירוויזיון, נכח בתחרות בשנה שעברה בבולגריה והיה חבר בצוות השיפוט שבחר את הזמרת המלטזית, דבר המעיד שלרשות השידור הצרפתית יש עניין בחזרה לתחרות.
  פינלנד - פינלנד לא תעשה את "הופעת הבכורה שלה" בתחרות זו. למרות שהנושא נשקל ברשות השידור הפינית. 
  יוון - ב-25 במאי 2016, רשות השידור היוונית הצהירה, שאין להם תוכניות לחזור השנה לתחרות.
  אסטוניה - אסטוניה לא תעשה את "הופעת הבכורה שלה" בתחרות זו. למרות שהנושא נשקל ברשות השידור האסטונית. אסטוניה הודיעה שהיא תשקול להשתתף בשנה הבאה.
  גרמניה - בתאריך ה-20 בספטמבר הודיעה רשות השידור הגרמנית לאיגוד השידור האירופאי שגרמניה לא תשתתף בתחרות ב-2016. לדבריהם, מועד זה הוא מאוחר מדי כדי לבחור נציג לתחרות והם ינסו להצטרף בשנת 2017. אך גם השנה התחרות תשודר בליווי פרשנות גרמנית באתר הרשמי שלהם.
  בלגיה - ב-13 במאי 2016, יון אולה סאנד הודיע במסיבת עיתונאים, שהם יצרו קשר עם מספר רשויות שידור במטרה לשכנע אותן לחזור לתחרות, ביניהם בלגיה.
  שוודיה - כאשר שוודיה הכריזה על פרישתה מהתחרות בשנה שעברה היא הודיעה שזו תהיה "פרישה לשנה-אחת", וכאמור הם יחזרו בתחרות של שנת 2016, אבל SVT לא הצהירה עדיין שום דבר.
  הונגריה - הונגריה לא תעשה את הופעת הבכורה שלה בתחרות זו. למרות שהנושא נשקל ברשות השידור ההונגרית.

רשימת מגישי הנקודות 
  אוסטרליה - סבסטיאן היל בן ה-11.
  אוקראינה - אנה טרינצ'ר, נציגת אוקראינה ב-2015 שסיימה במקום ה-11. 
  איטליה - ג'ייד סיסולונה בת ה-14.
  אירלנד - אנדראה לדי בת ה-15.
  אלבניה - ג'אנה דיזדארי.
  ארמניה - מיקה ורוסיאן, נציג ארמניה ב-2015 שסיים במקום ה-2.
  בולגריה - מילאן פבלוב בן ה-11.
  בלארוס - רוסלן אסלנוב, נציג בלארוס ב-2015 שסיים במקום ה-4.
  גאורגיה - אלנה סטורואה בת ה-12.
  הולנד - אנאלוס בת ה-10.
  ישראל - איתי לימור בן ה-15 (כתב חדשות הילדים בערוץ הראשון).
  מלטה - גאיה קאווז'י, נציגת מלטה ב-2013 שזכתה בתחרות.
  מקדוניה - אנטוניה דימטריוסקה בת ה-14.
  סרביה - טומיסלב רדוזויץ' בן ה-11.
  פולין - ניקולט ולודרצ'יק בת ה-10.
  קפריסין - לוקאס דמטריו בן ה-11.
  רוסיה - מיכאיל (מישה) סמירנוב, נציג רוסיה ב-2015 שסיים במקום ה-6.

קישורים חיצוניים

הערות שוליים

אירוויזיון הילדים
2016 במוזיקה
ולטה: תרבות
מלטה: תרבות